《寄题黄及之谷神馆》
宋代·陈瓘

昔日传闻构馆新，标名今已几经春。
心安即是长生路，世乐无过自在身。
虚室久扃闲岁月，白头不减旧精神。
蓬莱未要香山客，且作潜溪百岁人。

作者简介：陈瓘（1057-1124年），字莹中，号了斋，沙县城西劝忠坊人。宋元丰二年（1079年）探花，授官湖州掌书记。 历任礼部贡院检点官、越州、温州通判、左司谏等职。 陈瓘为人谦和，不争财物，闲居矜庄自持，不苟言谈，通《易经陈瓘于书法，造诣亦颇深。真迹传世唯《仲冬严寒帖》。李纲曰：“了翁书法，不循古人格辙，自有一种风味。观其书，可以知气节之劲也。”邓肃曰：“开卷凛然，铜筋铁骨，洗空千古，侧眉之态，盖鲁公之后一人而已。”明陶宗仪曰：“精劲萧散，有《兰亭》典型”。由是观之，其书法出神入化，可谓高妙矣。